en da en da da da ro da da da sv da da en sv da en fi en da da da da da da da da en da fr da da en
Kappel, Mette - Nordic Women's Literature
Født i Sønderborg og konservatorieuddannet sanger. Hun debuterede i 1983 med digtsamlingen Rum, der i et enkelt og elementært sprog skildrer et jeg’s og et vi’s søgen og overskridelse af grænser. Poesiens rum modstilles geometriens og naturvidenskabens: i poesien kan parallelle linjer krydses og fortid, nutid og fremtid falde sammen i et springende og sprængende øjeblik. Cyklus, 1984, viderefører kærlighedstemaet, men med en mere kosmisk søgende og spinkel stemmeføring. Samlingen Vox, 1986, afslutter det poetiske forløb fra de to første samlinger, og optagetheden af det elementære former sig som en indsigt i, at jeg’et både har sit ophav i lyset og i mørket. Alt levende er dødsbundet og genkommende.
Mette Kappel placerer sig i forlængelse af den visionære og sprogbevidste 1980’er-lyrik. Hun har også arbejdet med prosaformer og udgivet fortællingerne Paradis, 1985, hvor en voksen og en barnlig fortællesynsvinkel krydses. Siden fulgte børnebøgerne Sille og hendes blå undulat, 1986, Bom og Lille Grøn, 1987, og Du er sej Karoline, 1997.
Siden ovenstående biografi blev publiceret i Nordisk Kvindelitteraturhistorie har Mette Kappel udgivet digtsamlingen Det levende, 2009, og flere børnebøger.
Udvalgt litteratur om forfatteren
Camilla Christensen: "Fornemmelser for paradis" i: Bo Green Jensen og Karen Syberg (reel.): Litteratur 1985/86. En almanak, 1985
Jørgen Gleerup: "I digtningen bliver det til" i: Erik Svendsen (red.): Litteratur 1986. En almanak, 1986
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.